Милли музейда «Игелек сәнгате» ункөнлеге узачак

	1-10 декабрь көннәрендә Татарстан Милли музее һәм аның филиаллары «Игелек сәнгате» дигән ункөнлек уздыра. Бу чара 3 декабрьдә билгеләп үтелә торган Халыкара инвалидлар көненә туры китерелгән.	 Балаларны һәм өлкәннәрне музей дәресләре, экскурсияләр, квестлар, Татарстан тарихы буенча лекцияләр, оригами, каллиграфия, төрле кул эшләре буенча мастер-класслар көтә.

Татарстанның төп музеенда һәм аның филиалларында мөмкинлекләре чикләнгән һәм  үсеш үзенчәлекләре булган кешеләргә ел дәвамында бушлай хезмәт күрсәтәләр. «Игелек сәнгате» декадасы аларга музей мәдәнияте белән тулырак танышырга мөмкинлек бирәчәк. Мондый ункөнлекләр Милли музей тарафыннан 10 елдан артык үткәрелә.

«Игелек сәнгате» ункөнлеге программасы белән музей сайтында таныша аласыз. 
	---	
Милли Музей

	№ --- | 29.11.2021	


